Mongolian scaffolders championship 2025
Монголын мэргэжлийн шат угсрагчид “Mongolian scaffolders championship 2025” тэмцээнд ур чадвараа сорьж байна

Өндрийн ажил мэргэжлийн холбоо ТББ-аас гурав дахь жилдээ уламжлал болгон зохион байгуулж буй “MONGOLIAN SCAFFOLDERS CHAMPIONSHIP 2025” ур чадварын тэмцээн 2025 оны 5-р сарын 3,4-ны өдрүүдэд Оюу Толгой төслийн талбайд амжилттай зохион байгуулагдаж байна.

Тус тэмцээн нь барилгын түр шат тавцангийн угсралтын чиглэлээр мэргэшсэн өндөр эрсдэлтэй мэргэжлийн ажилчдын дунд зохион байгуулагдаж буй улсын хэмжээний шалгаруулалт бөгөөд олон улсын тавцанд эх орноо төлөөлөн оролцох Монголын үндэсний баг тамирчдыг сонгон шалгаруулах зорилготой юм.

Тэмцээний онцлог:
	•	Тус тэмцээнд байгууллагын 8 баг оролцож, шат угсралтын стандарт, аюулгүй ажиллагаа, хурд, багийн зохион байгуулалтыг харуулан өрсөлдөж байна.
	•	Оролцогч багууд мэргэжлийн шүүгчдийн хяналтад олон улсын стандартын дагуу гүйцэтгэлээ үнэлүүлж байна.
Энэ удаагийн тэмцээний үр дүнд шалгарсан баг 2025 оны 6 сард болох Дэлхийн аваргад эх орноо төлөөлөн оролцох юм.

Хамтрагч байгууллагууд:
Тэмцээнийг гурав дахь жилдээ  “НБИК” ХХК  ивээн тэтгэж,  “Өндрийн ажил мэргэжлийн холбоо” ТББ зохион байгуулж байна 

Зорилго:
Тус арга хэмжээ нь зөвхөн ур чадварыг сорихоос барилгын гадна шат угсралтын салбарын мэргэжлийн төвшинг нэмэгдүүлэх, олон улсын жишигт нийцсэн стандарт, хариуцлага, аюулгүй ажиллагааг төлөвшүүлэх, цаашлаад уг чиглэлд тусгай зөвшөөрөл, норм стандарт бий болгох эрх зүйн үндсийг бүрдүүлэхэд чухал хувь нэмэр оруулж байна.
Шатны угсралтыг тусгай зөвшөөрөлтэй болгох шаардлагын талаар санал

Өнөөдөр барилгын салбарт аюулгүй ажиллагаа, хөдөлмөрийн хамгаалал маш өндөр шаардлагатай салбар болон хөгжиж байна. Ялангуяа барилгын түр шат, тавцангийн угсралт нь хүний амь нас, эрүүл мэндэд шууд хамааралтай, өндөр эрсдэлтэй мэргэжлийн ажил юм.

Шат угсралтын ажлыг мэргэжлийн, тусгай зөвшөөрөлтэй байгууллагаар гүйцэтгүүлэх нь хүний амь нас, байгууллагын нэр хүнд, хариуцлагыг хамгаалах чухал алхам юм. Иймээс холбогдох хууль, дүрэмд энэ чиглэлээр өөрчлөлт оруулах саналыг дэмжин ажиллах нь зүйтэй.

Иймээс уг ажлыг дараах үндэслэлүүдээр зөвхөн тусгай зөвшөөрөлтэй, мэргэшсэн байгууллага гүйцэтгэх шаардлагатай гэж үзэж байна:
	1.	Аюулгүй ажиллагааны баталгаат байдал:
Сүүлийн жилүүдэд шатны эвдрэл, угсралтын буруу техникийн шалтгаанаас үүдэлтэй осол, гэмтэл нэмэгдэж байгаа нь энэ ажлыг мэргэжлийн байгууллага, сургалт, стандарттайгаар гүйцэтгэх шаардлагатайг харуулж байна.
	2.	Олон улсын жишиг:
Хөгжингүй орнуудад шат угсралтын ажил нь зөвхөн гэрчилгээжсэн, стандартад нийцсэн мэргэшсэн компани, ажилчдаар гүйцэтгэдэг, хяналтын тусгай системтэй байдаг.
	3.	Мэргэжлийн сургалт, шалгалтын хэрэгцээ:
Тусгай зөвшөөрөл олгох нь ажилчдад онол, практик, аюулгүй ажиллагааны талаар заавал сургалт, шалгалт өгөх шаардлага тавьж, ур чадварыг албан ёсоор баталгаажуулах боломж бүрдүүлнэ.
	4.	Төр, хувийн хэвшлийн хариуцлагын хуваарилалт:
Зөвшөөрөлгүй, хэн нэгний найз нөхдөөр “түр зуурын угсралт” хийлгэх нь осол, хохирлыг төрд, компаниудад нялзаадаг. Харин зөвшөөрөл бүхий гүйцэтгэгчтэй бол хариуцлага тодорхой, эрсдэл буурна.

Шат угсралтын ажлыг мэргэжлийн, тусгай зөвшөөрөлтэй байгууллагаар гүйцэтгүүлэх нь хүний амь нас, байгууллагын нэр хүнд, хариуцлагыг хамгаалах чухал алхам юм. Иймээс холбогдох хууль, дүрэмд энэ чиглэлээр өөрчлөлт оруулах саналыг дэмжин ажиллах нь зүйтэй.

